Komission asetus (EY) N:o 2411/2000,
annettu 30 päivänä lokakuuta 2000,
Ruotsin lipun alla purjehtivien alusten pohjankatkaravun kalastuksen lopettamisesta annetun asetuksen (EY) N:o 2015/2000 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin seon viimeksi muutettuna asetuksella (EY) N:o 2846/98(2), ja erityisesti sen 21 artiklan 3 kohdan,
sekä katsoo seuraavaa:
(1) Komission asetuksessa (EY) N:o 2015/2000(3) säädetään Ruotsin lipun alla purjehtivien tai Ruotsissa rekisteröityjen alusten pohjankatkaravun kalastuksen lopettamisesta Norjan 62. pohjoisen leveyspiirin eteläpuolisilla vesillä.
(2) Tanska siirsi 12 päivänä lokakuuta 2000 Ruotsille Norjan 62. pohjoisen leveyspiirin eteläpuolisten vesien kiintiöstään 25 tonnia pohjankatkarapua. Ruotsin lipun alla purjehtivien tai Ruotsissa rekisteröityjen alusten pohjankatkaravun kalastus olisi näin ollen sallittava Norjan 62. pohjoisen leveyspiirin eteläpuolisilla vesillä. Tämän vuoksi asetus (EY) N:o 2015/2000 olisi kumottava,
ON ANTANUT TÄMÄN ASETUKSEN:
1 artikla
Kumotaan asetus (EY) N:o 2015/2000.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä lokakuuta 2000.